ΓΡΑΠΤΗ ΕΡΩΤΗΣΗ P-2749/00

υποβολή: Joan Colom i Naval (PSE) προς την Επιτροπή

(2 Αυγούστου 2000)

Θέμα: Προληπτικά μέτρα σε σχέση με τις ανωμαλίες στο ΕΚΤ στην Καταλωνία (Ισπανία)

Απαντώντας σε προηγούμενες ερωτήσεις μου, η Επιτροπή αναγνώρισε ότι έχουν διαπιστωθεί σημαντικές ανωμαλίες στη διαχείριση του Ευρωπαϊκού Κοινωνικού Ταμείου εκ μέρους της κυβέρνησης της Αυτόνομης Διοικητικής Περιφέρειας της Καταλωνίας, εξαιτίας των οποίων μια σειράποθέσεων εκδικάζονται αυτή τη στιγμή στα καταλανικά δικαστήρια, ενώ οδήγησαν και στην ανάληψη δράσης εκ μέρους της OLAF.

Λαμβάνονταςπόψη τη σοβαρότητα των ανωμαλιών και τη μακροχρόνια επανάληψή τους, ποιά μέτρα έχει λάβει ή προτίθεται να λάβει η Επιτροπή; αληθεύει ότι η Επιτροπή έχει προβεί στην αναστολή ή την αναβολή των πληρωμών του ΕΚΤ στην Καταλωνία και, ιδιαίτερα, εκείνων που αφορούν την επαγγελματική κατάρτιση; έχει λάβει η Επιτροπή κάποιο άλλο προληπτικό μέτρο;

Απάντηση της κας Διαμαντοπούλου εξ ονόματος της Ευρωπαϊκής Επιτροπής

(5 Οκτωβρίου 2000)

Συμπληρωματικά προς τις απαντήσεις της Επιτροπής στις γραπτές ερωτήσεις P-1071/00 και P-2009/00(1) του κ. βουλευτή, η Επιτροπή είναι τώρα σε θέση να δηλώσει στο κ. βουλευτή ότι έχει λάβει από τις ισπανικές αρχές μια πρώτη ανακοίνωση σχετικά με τις παρατυπίες που σημειώνονται στο Ευρωπαϊκό Κοινωνικό Ταμείο στην Καταλονία βάσει του άρθρου 3 του κανονισμού (ΕΚ) 1681/94 της Επιτροπής της 11ης Ιουλίου 1994(2).

Στο πλαίσιο της συνεννόησης μεταξύ των ισπανικών αρχών και της Αυτόνομης Κοινότητας της Καταλονίας, η τελευταία δεσμεύτηκε να δώσει απαντήσεις στις ερωτήσεις της Επιτροπής. Επιπλέον στις απαντήσεις αυτές έδιναν τη διαβεβαίωση ότι επρόκειτο να τροποποιηθούν τα κριτήρια επιλογής για τη νέα περίοδο προγραμματισμού ώστε να εξασφαλίζεται πιο αποτελεσματική και διαφανής εφαρμογή.

Όσον αφορά τις περιπτώσεις που αποτελούν αντικείμενο δικαστικής έρευνας, οι αρχές της Αυτόνομης Κοινότητας της Καταλονίας πληροφόρησαν την Επιτροπή ότι τα εμπλεκόμενα κέντρα κατάρτισης έχουν διαγραφεί από τον εγκεκριμένο από τη χώρα κατάλογο. Ωστόσο, τα αποτελέσματα των εσωτερικών ερευνών που πραγματοποίησαν οι περιφερειακές αρχές, καθώς και οι πληροφορίες σχετικά με το σύστημα εφαρμογής και ελέγχου που χρησιμοποιήθηκε στο παρελθόν και αυτό που προβλέπεται για το μέλλον δεν έχουν ως τη στιγμή αυτή διαβιβαστεί στην Επιτροπή.

Αμέσως μόλις η Επιτροπή πληροφορήθηκε τις πιθανές παρατυπίες και απάτες, εκκίνησε διαδικασία βάσει του άρθρου 24 του κανονισμού (ΕΟΚ) 4253/88, όπως τροποποιήθηκε από τον κανονισμό (ΕΟΚ) 2082/93(3) και ανέστειλε προληπτικά, με σκοπό να διαφυλάξει τα χρηματοοικονομικά συμφέροντά της, τις πληρωμές που προβλέπονται στο άρθρο 21 του ίδιου κανονισμούπέρ της Αυτόνομης Κοινότητας της Καταλονίας.

(1) ΕΕ C 26 E της 26.1.2001, σελ. 151 και 171.

(2) Κανονισμός (ΕΚ) 1681/94 της Επιτροπής της 11ης Ιουλίου 1994 για τις παρατυπίες και την ανάκτηση των αχρεωστήτως καταβληθέντων ποσών στα πλαίσιο της χρηματοδότησης των διαρθρωτικών πολιτικών, καθώς και την οργάνωση ενός συστήματος πληροφοριών στον τομέα αυτό ΕΕ L 178 της 12.7.1994.

(3) Κανονισμός (ΕΟΚ) 2082/93 του Συμβουλίου της 20 Ιουλίου 1993 για την τροποποίηση του κανονισμού (ΕΟΚ) 4253/88 για τις διατάξεις εφαρμογής του κανονισμού (ΕΟΚ) 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφιστάμενων χρηματοδοτικών οργάνων ΕΕ L 193 της 31.7.1993.